En nokså stor (20-27 millimeter), blank, mørkbrun trebukk, oversiden glatt og hårløs. Antennene er lengre enn kroppen, det tredje leddet er tett kledt med oppstående, brune hår (flaskekost-lignende). Hodet er firkantet, nokså lite. Pronotum er sylindrisk, med to smale, lyse lengdestriper. Dekkvingene er nesten jevnbrede med markerte "skuldre". Beina er rødbrune med klubbeformede lår.